ئێوە زۆرن.
کاتێ من مناڵ بوم
دڵم لە ژێر جێگاکەدا شاردەوە چونکە دایکم وتبوی
"ئەگەر وریا نەبیت، رۆژێک کەسێک دەیشکێنێت."
لێم وەرگرە. ژێر جێگاکە حەشارگەیەکی باش نیە.
دەزانم چونکە چەندین جار کوژراوم
ئەوەندە لەبری خۆم هەستاومەتە سەر پێ نەخۆشی ستونییم گرتووە.
بەڵام ئێمە ئەوەمان پێ وترابو.
لە بری خۆت هەستە سەر پێ.
ئەمەش سەختە ئەگەر نەزانیت خۆت کێیت.
ئێمە لە تەمەنێکی مناڵدا داوامان لێ دەکرێ پێناسەی خۆمان بکەین
ئەگەر خۆمان ئەم کارە نەکەین، خەڵکی تر بۆمان دەکەن.
خولیاگەر. قەڵەو. بەدڕەوشت. خزمەتکار.
و لە هەمان کاتدا کە پێیان دەوتین ئێمە چین
لێیان دەپرسین
"کاتێ گەورە بویت دەتەوێ ببیت بە چی؟"
من هەمیشە بڕوام وا بووە کە ئەم پرسیارە نادادپەروەری تێدایە
ئەم پرسیارە گریمانەی پێشوەختی تێدایە کە دەڵێت ناتوانین وەکو ئێستامان بمێنینەوە.
ئێمە مناڵ بوین.
کاتێ مناڵ بوم دەمویست ببم بە پیاو.
دەمویست پلانێکی پاشەکەوتی خانەنشینی تۆمارکراوم هەبێت
کە بتوانێت بەردەوام شیرینییم بۆ دابین بکات بۆ ئەوەی پیرییەکی شیرینم هەبێت.
کاتێ مناڵ بوم، دەمویست ریشم بتاشم.
ئێستا، زۆر نا.
کاتێ هەشت ساڵان بوم دەمویست ببم بە زیندەوەرناسێکی دەریایی.
کاتێ نۆ ساڵان بوم، فیلمی "جاوس"م بینی
و بە خۆمم وت "نا، سوپاس"
و کاتێ بوم بە ١٠ ساڵان، پێیان وتم کە دایک و باوکم بەجێیان هێشتوم چونکە خۆشیان نەدەویستم
کاتێ بوم بە ١١ ساڵ، دەمویست بەجێم بهێڵن.
کاتێ ١٢ ساڵ بوم، دەمویست بمرم. کاتێ ١٣ ساڵ بوم، ویستم مناڵێک بکوژم.
کاتێ ١٤ ساڵ بوم، بە جدی داوام لێکرا بیر لە بواری کار بکەمەوە.
وتم "حەز دەکەم ببم بە نوسەر"
وتیان "شتێکی واقیعی هەڵبژێرە."
بۆیە وتم "زۆرانبازی پیشەیی."
وتیان "بێ ئەقڵ مەبە."
ببینە، داوایان لێ کردم دەمەوێ ببم بە چی
پاشان پێیان وتم نەبم بە چی
و من تەنیا کەس نەبوم.
ئێمە پێمان دەوترێت کە بە جۆرێک دەبێت ببین
بەو شتەی کە نین، قوربانی بە خۆمان بدەین
و دەمامکی ئەو شتە هەڵگرین کە دەبین.
داوام لێ کرا ئەو ناسنامەیە قبوڵ بکەم
کە خەڵکانی تر دەمدەنێ.
و من پرسیم، چی وا دەکات خەونەکانم وا بە ئاسانی لەناو بچن؟
زانیم، خەونەکانم شەرمنن
چونکە کەنەدین -پێکەنین-
خەونەکانم بە ئاگان و زیاد لە پێویست داوای لێبوردن دەکەن
لە کاتی سەمادا لە قۆناغی ئامادەیی بە تەنیا دەوەستان و
هەرگیز ماچ نەکراون
سەیر کە، خەونەکانم ناویشیان هەیە.
بێمانە. گێلانە. ئەستەم.
بەڵام من بەردەوام بوم لەسەر خەون بینین.
بەنیاز بوم ببم بە زۆرانباز. بەباشی بیرم لێ کردبۆوە.
دەمویست ببم بە پیاوی زبڵڕێژ
دوا جوڵەشم ئەوە بو ببم بە کابیسەی زبڵ
وتەکەشم ئەوە دەبو بڵێم "من خۆڵەکە دەبەمە دەرەوە!"
-پێکەنین - چەپڵە-
پاشان ئەم پیاو، دیوک، "زبڵ" دۆرس
هەمو گاڵتەچێتیەکەی لێ دزیم.
من روخام، وەک ئەوەی بە کابیسەیەکی زبڵ وام لێ کرابێت
بیرم کردوەوە "ئەی ئێستا؟ رو بکەمە کوێ؟"
شیعر.
وەکو بومیرانگێک، ئەوەی خۆشم دەویست هاتەوە بۆ لام.
یەکێک لە یەکەمین دێڕەکانی شیعر کە لەبیرمە نوسیبێتم
وەڵامێک بو بۆ ئەو جیهانەی کە دەیویست رقم لە خۆم بێت
لە نێوان 15 - 18 ساڵی، من رقم لە خۆم بو
چونکە بوبوم بە شتێک لە رقم لێی بو: شەڕانی.
کاتێ 19 ساڵ بوم نوسیم
"خۆم خۆش دەوێت سەرەڕای ئەوەی بە ئاسانی
لە بەرامبەر نزیک دەبمەوە."
هەستانە سەرپێ لە بری خۆت مانای ئەوە نیە
توند و تیژی لە ئامێز بگریت.
کاتێ مناڵ بوم
ئەرکی ماڵەوەی خوێندنگەم دەگۆڕییەوە بە هاوڕێیەتی
پاشان بە هەر هاوڕێیەکم هەڵەیەکم دەدا چونکە هەرگیز لە کاتی خۆیدا نەدەهاتن
و لە زۆربەی جارەکاندا هەرگیز نەدەهاتن.
رێڕەوێکم بە خۆم بەخشی کە بتوانم بەناو هەر یەکە لە پەیمانە شکاوەکاندا تێپەڕم
و ئەم پلانەم لەبیرە، کە بەهۆی توڕەییەوە دروست بو
لە مناڵێک کە بەردەوام پێی دەوتم "یۆگی،"
پاشان ئاماژەی بۆ ورگم دەکرد و دەیوت "یەک دنیا سەبەتەی سەیران."
دەرکەوت کە خەڵەتاندنی خەڵک ئەوەندە سەخت نیە
و رۆژێکیان پێش چونە ناو پۆل وتم
"بەڵێ، دەتوانی لەسەر ئەرکەکەی من بنوسیتەوە"
و هەمو وەڵامە هەڵەکانم دایە
کە شەوی پێشتر نوسیبومەوە.
کە وەرەقەی وەرگرتەوە چاوەڕێ بو نمرەی زۆر بەرز بەدەست بهێنێ
و بڕوای نەدەکرد کاتێ چاوی بە پۆلەکە و بە مندا گێڕا و سفرە وەرگرتبو.
دەمزانی دەبێت وەرەقەکەم هەڵگرم لە ٢٨ لە ٣٠م هێنابو
بەڵام ئەو کاتە ئاسودە بوم کە تەماشای کردم بە سەرسوڕماوییەوە
و بە خۆمم وت "لە ورچێکی ئاسایی زیرەکتریت کوڕی ***"
-پێکەنین - چەپڵە-
ئەمە منم.
من بەم جۆرە نوێنەرایەتی خۆم دەکەم.
کاتێ مناڵ بوم
وام دەزانی پارچە گۆشتی بەراز و لێدانی کاراتێ هەمان شتن
وام دەزانی هەردوکیان پارچە گۆشتی بەرازن
و چونکە دایەگەورەم بەلایەوە جوان بو
و لەبەر ئەوەی لە من زۆرم حەز لێ بو، رێگەی پێ دەدام بەردەوام بم لەسەر ئەمە.
زۆر گرنگ نیە.
رۆژێکیان پێش ئەوەی بۆم دەربکەوێت کە مناڵی قەڵەو بۆ ئەوە دروست نەکراوە بەسەر درەختدا سەرکەوێت
لە درەختێکەوە کەوتمە خوارەوە و لای راستم شین بۆوە.
نەمدەویست دایە گەورەم لەمە ئاگادار بکەمەوە
چونکە دەترسام توشی کێشە بم لەبەر ئەوەی لە شوێنێک یارییم کردووە کە نەدەبو بچومایە
چەند رۆژێک دوای ئەوەی مامۆستای وەرزش شین بونەوەکانی بینی
و نێردرام بۆ ژوری بەڕێوەبەر
لەوێوە نێردرام بۆ ژورێکی بچوکی دیکە
کە ژنێکی زۆر جوان یەک دنیا پرسیاری جۆراوجۆری لێکردم لەسەر ژیانم لە ماڵەوە
هیچ هۆکارێکم بەدی نەکرد بۆ درۆ کردن
بە لای منەوە ژیان زۆر باش بو.
پێم وت هەرکاتێ ناڕەحەت بم دایەگەورە لێدانی کاراتێم ئەداتێ.
-پێکەنین-
ئەمە بو بە هۆی لێکۆڵینەوەیەکی فراوان
و بۆ ماوەی سێ رۆژ لە ماڵەوە دور خرامەوە
تا ئەو کاتەی بڕیاریان دا لێم بپرسن هۆکاری شین بونەوەکان چین.
هەواڵی ئەم چیرۆکە بچوکە بێمانایە بە خێرایی بە قوتابخانەدا بڵاوبۆوە
و یەکەم نازناوم پەیدا کرد:
وردە گۆشتی بەراز.
تا ئێستا رقم لە گۆشتی بەرازی وردکراوە
من تاکە مناڵ نیم کە بەم شێوەیە گەورە بووە
کە بەو کەسانە دەورە درابێت کە ئەو شیعرەیان وتۆتەوە
کە باس لە چیکلە و بەردەکان دەکات
وەک ئەوەی کە ئێسکی شکاو ئازاری لەو ناوانە زیاتر بێت کە ئێمەیان پێ بانگ دەکرد،
و ئێمەش بە هەمو ئەو ناوانە ئەوانمان بانگ دەکرد.
بۆیە ئێمە لەگەڵ گەورە بونماندا بڕوامان وابو کەس عاشقمان نابێت
و تا هەتایە تەنیا دەبین
و هەرگیز کەسێک نابینین کە وامان لێ بکات هەست بکەین کە خۆر
شتێکە ئەو بۆی دروست کردوین.
بەم جۆرە دڵشکاوی توشی ناڕەحەتی کردین و هەوڵمان دا خۆمان بەتاڵ بکەینەوە بۆ ئەوەی هەست بە هیچ نەکەین.
پێم مەڵێ ئازاری ئەمە لە ئازاری ئێسکی شکاو کەمترە
ئەگەر شتەکە جەستەیی بێت نەشتەرگەر دەتوانێت بیبڕێت و لایبەرێت
بۆ ئەوەی نەخۆشییەکە تەشەنە نەکات بە بەشەکانی تری جەستە دا.
کچەکە هەشت ساڵان بو
یەکەم رۆژی پۆلی سێ بوین کە پێیان وت ناشیرین
هەردوکمان براینە دواوەی پۆلەکە
بۆ ئەوەی چیتر تفمان تێ نەکەن
بەڵام هۆڵەکانی قوتابخانە مەیدانی جەنگ بون
ئێمە رۆژ لە دوای رۆژ لەوان کەمتر دەبوینەوە
فێربوین لە کاتی پشودا لە ژورەوە بمێنینەوە چونکە دەرەوە خراپتر بو
لە دەرەوە، دەبو راهێنان لەسەر راکردن بکەین
یاخود فێر بین وەکو پەیکەرەکان رەق راوەستین، هیچ ئاماژەیەک نەدەین کە لەو جێگەیەین.
لە پۆلی پێنج هێمایەکیان نوساند بە پێشی کورسییەکەیەوە
کە لێی نوسرابو "ئاگاداری سەگ بە"
تا ئێستاش، هەرچەندە مێردێکی خۆشەویستی هەیە، بەڵام بڕوا ناکات خۆی ژنێکی جوان بێت
بەهۆی ئەو نیشانەیەوە کە تۆزێک کەمتر لە نیوەی دەموچاوی داپۆشیوە
مناڵەکان دەیانوت "ئەو لە وەڵامێکی هەڵە دەچێت
کە کەسێک ویستوێتی بیسڕێتەوە، بەڵام نەیتوانیوە بە تەواوی بیسڕێتەوە."
و هەرگیز تێ ناگەن کە ئەو ئێستا دو مناڵ بەخێو دەکات
کە پێناسەکەیان بۆ جوانی بە وشەی "دایە" دەست پێ دەکات
چونکە ئەوان یەکەمجار دڵی دەبینن نەک پێستی
چونکە ئەو هەمیشە بە سەرنجڕاكێشی دەمێنێتەوە.
ئەو کوڕە لقێکی شکاو بو کە موتوربە کرا بۆ درەختی بنەماڵەیەکی تر
هەڵگیرایەوە،
نەک لەبەر ئەوەی کە دایک و باوکەکەی چارەنوسێکی جیاوازیان بۆ دەخواست
ئەو تەمەنی سێ ساڵ بو کە بو بە خواردنەوەیەکی تێکەڵ
لە بەشێک بە جێ هێشتن و دو بەش تر تراجیدیا
لە پۆلی هەشتەوە چارەسەری وەرگرت
کەسایەتییەکی هەبو بە پشکنین و حەب دروست بوبو
بە جۆرێک ژیا کە سەرەوژورییەکان چیا بن و سەرەو ژێرییەکان لێواری هەزار بە هەزار
چوار لەسەر پێنجە لە خۆکوژیی پێکهاتبو، شەپۆلێکی هەڵکشاوی دژە خەمۆکی بو
و مناڵێک بو پێیان دەوت "پۆپەر"
بەشێکیان لەبەر حەبەکان،
99 بەشەکەت تر لەبەر دڵرەقی.
لە پۆلی ١٠ ویستی خۆی بکوژێت
کاتێ مناڵێک کە هێشتا دەچووەوە ماڵەوە بۆ لای دایک و باوکی
ئەو بێڕوییەی تێدا بو کە پێی بڵێت "فەرامۆشی بکە."
وەک بڵێی خەمۆکی شتێک بێت بتوانیت بەسەریدا زاڵ ببیت
بە هەر یەکێک لەو شتانەی لە سندوقی فریاگوزاری سەرەتاییدا هەن.
تا ئەمڕۆش ئەو بۆمبێکە کە لە هەردو سەرەوە ئاگری پێوەیە
دەتوانێت بە وردەکارییەوە بۆتان باس بکات کە چۆن ئاسمان دەنوشتێتەوە
لەو ساتەدا کە خەریکە بکەوێتە خوارەوە
و سەرەڕای ئەو ژمارە زۆرەی هاوڕێکانی کە پێی دەڵێن ئیلهام بەخش
هەندێ جار دەبێتە بابەتی قسەکردنی دو کەس کە تێ ناگەن
کە هەندێ جار بەکارنەهێنانی مادەی بێهۆشکەر کەمتر پەیوەندی بە ئالودە بونەوە هەیە
و زیاتر پەیوەندی هەیە بە ئاقڵییەوە.
هەر ئێمە نەبوین کە بەم شێوەیە گەورە بوین
بۆ ئەم کارە، مناڵان هێشتا ناویان لێ دەنرێت.
ناوە کلاسیکییەکان ئەمانە بون "هێی گەمژە" "هێی شێتە"
لەوە دەچێت هەر قوتابخانەیەک جبەخانەیەک ناوی هەبێت
کە هەمو ساڵێک نوێ دەکرێتەوە
و ئەگەر مناڵێک لە قوتابخانە بشکێت و کەس نەیەوێت گوێی لێ بێت
ئایا دەنگی لێوە دێت؟
ئایا تەنیا ژاوەژاوی تراکە دەنگییە راوەستاوەکەن
کە دوبارە دەبێتەوە کاتێ خەڵک دەڵێن "مناڵیش دەتوانێت دڵڕەق بێت."
هەمو قوتابخانەیەک خێمەیەکی گەورەی سێرک بو
و ریزبەندییەکە لە ئەکرۆباتەوە تا ماڵیکەری شێرەکانی دەگرتەوە
لە لیبوکەکانەوە تا گاڵتەچییەکان، هەمو ئەمانە پێش ئێمە.
ئێمە سەیر بوین - کوڕی دەست ئەستور و کچی ریش هاتو
شتی دەگمەن بوین کە مامەڵەمان لەگەڵ خەمۆکی و تەنیاییدا دەکرد
ناپلیۆنمان دەکرد، بوتڵمان دەخولاندەوە
هەوڵمان دەدا برینەکانی خۆمان ماچ بکەین و چاک ببینەوە
بەڵام لە شەواندا کاتێ ئەوانی تر دەنوستن
بەسەر گوریسەکەدا هەنگاومان دەنا.
ئەمە راهێنان بو، و بەڵێ، هەندێکمان دەکەوینە خوارەوە.
بەڵام دەمەوێ پێیان بڵێم کە هەمو ئەمانە
پاشماوەی تێکشکاوە کاتێ بڕیارمان دا هەمو ئەو شتانە بشکێنین
کە وامان دەزانی پێشتر ئەو شتانە بوین
و ئەگەر ناتوانیت هیچ شتێکی جوان لەبارەی خۆتەوە بدۆزیتەوە
ئاوێنەیەکی باشتر بهێنە، جوانتر سەیر بکە، زیاتر سەرنج بدە
چونکە شتێک هەیە لە ناو تۆدا کە وای لێ کردویت بەردەوام بیت لە هەوڵدان
سەرەڕای ئەو هەمو کەسەی کە پێیان وتویت واز بهێنە.
تۆ گەچت بە دەوری دڵە شکاوەکەتدا گرتووە و خۆت واژۆت کردووە
واژۆت کردووە کە "ئەوان هەڵە بون."
چونکە رەنگە تۆ سەر بە کۆمەڵێک یان دەستەیەک نەبویت.
رەنگە بڕیار بدەن دواجار بۆ تیپی تۆپی سەبەتە یان هەر شتێکی تر هەڵت بژێرن
رەنگە تۆ بۆ یاری -بیبینە و بڵێ چیە- شینبونەوە و ددانە شکاوەکانت هێنابێت، بەڵام هەرگیز نەیانوتبێت چیە
چونکە چۆن دەتوانیت پارێزگاری لە زەوییەکەی خۆت بکەیت
لە کاتێکدا هەمو ئەوانەی چواردەوری تۆ بیانەوێت تۆی لە ژێردا بنێژن؟
پێویستە تۆ بڕوا بەوە بکەیت کە ئەوان هەڵە بون
پێویستە ئەوان هەڵە بن
جگە لەم هۆکارە ئێمە بۆچی هێشتا لێرەین؟
ئێمە لەگەڵ گەورەبوندا فێربوین لایەنی دۆڕاوەکە بگرین
چونکە خۆمانی تیا دەبینینەوە
ئێمە لەو لقەوە گەورە بوین کە لەو باوەڕەدا رەگی داکوتاوە
کە ئێمە ئەو کەسە نین کە پێمان وتراوە ئەوەین.
ئێمە ئەو ئوتومبیلە بەجێهێڵراوە نین کە راگیراوە
بە بەتاڵی لەسەر یەکێک لە شەقامەکان
و ئەگەر بە جۆرێک لە جۆرەکان وا بو، نیگەران مەبە.
ئێمە تەنیا بۆ ئەوە دابەزیوین کە پیاسەیەک بکەین و سوتەمەنی تێ بکەین
ئێمە دەرچوی پۆلی "ئێمە سەرکەوتو بوین"ین
نەک دەنگدانەوە کاڵبۆوەکانی ئەو دەنگانەی کە هاوار دەکەن دەڵێن
"ناوەکان هەرگیز ئازارم نادەن."
بە دڵنیاییەوە ئازاریان داوین.
بەڵام ژیانمان هەمیشە
بەردەوام دەبێت کە بریتی بێت لە راگرتنی هاوسەنگی
پەیوەندە بە ئازارەوە کەمترە
و پەیوەندە بە جوانییەوە زیاترە
-چەپڵە-